Receptor vitamina D
Receptor kalcitriola – poznat i kao receptor vitamina D (VDR) i NR1 I 1 (potporodica nuklearnih receptora 1, grupa I, član 1) – je član porodice nuklearnih receptora transkripcijskih faktora. Nakon aktivacije vitamina D, VDR formira heterodimer sa retinoidnim X receptorom i veže sa elementima hormonskog odgovora na DNK. To rezultira u ispoljavanju ili transrepresiji specifičnih genskih proizvoda. VDR-i ne reguliraju samo transkripcijski odgovor, već su uključeni i u posttranskripcijske mehanizme koje usmjerava mikroRNK. Kod ljudi, receptor vitamina D je kodiran genom VDR. Glukokortikoidi su poznati po smanjivanju ekspresije VDR, što se ispoljava u većini tkiva, a u probavnom traktu regulira transport kalcija, željeza i ostalih minerala.